Jiří Tlustý
Jiří Tlustý (s. 16. maaliskuuta 1988 Slaný, Tšekkoslovakia) on tšekkiläinen jääkiekkoilija, joka pelasi syyskaudella 2016–2017 SM-liigajoukkue Oulun Kärpissä. Hän on pelipaikaltaan vasen laitahyökkääjä. Tlustý on pelannut urallaan aiemmin NHL:ssä yhteensä 446 runkosarja- ja neljä playoff-ottelua tehopistein 89+88=177 ja keräten 126 jäähyminuuttia. Eliteprospects.com -sivuston Matias Strozyk luonnehtii häntä monipuoliseksi hyökkääjäksi, joka osaa pelata kaikissa hyökkääjän rooleissa. Strozyk mainitsee Tlustýn vahvuuksiksi hyökkäyspään pelaamisen, työteliäisyyden ja luistelun. Hänellä on kuitenkin parannettavaa oman pään pelaamisessa ja sijoittumisessa. Tlustýa verrattiin juniorina pelityyliltään Ryan Smythiin.
Tomi Tuuha
Tomi Jason Tuuha (s. 28. marraskuuta 1989 Helsinki) on suomalainen telinevoimistelija ja hypyn Euroopan mestari vuodelta 2010. Vuoden 2014 EM-kilpailuissa Tuuha sijoittui hypyssä neljänneksi, samoin Euroopan kisoissa 2015. Tuuha voitti hypyssä maailmancupin kokonaiskilpailun vuonna 2014 ja on ensimmäinen ja ainoa suomalainen maailmancupin voittanut telinevoimistelija. Hän oli ensimmäinen tsukaharan kolmella kierteellä hypännyt suomalainen. Telineistä Tuuha on keskittynyt hypyn lisäksi permantoon ja renkaisiin.